ང་ཚོ་ཡོན་ཏན་རྒྱ་མཚོའི་ཁྱིམ་ཚང་གི་སྒོ་འགྲམ་དུ་འབྱོར་དུས།དགུང་ལོ་ལྷག་ཙམ་ལ་སླེབས་པའི་བགྲེས་སོང་ཞིག་གིས་ཧ་ཅང་བྱང་ཆ་ལྡན་པའི་ངང་རང་ཁྱིམ་གྱི་ཁང་པར་དཀར་རྩི་དང་ནག་རྩི་བྱུག་བཞིན་འདུག་ཅིང་།ཤེས་རྟོགས་བྱས་པ་བརྒྱུད།ད་གཟོད་ཁོང་ནི་ཡོན་ཏན་རྒྱ་མཚོའི་ཕ་ཡིན་པ་རྟོགས།ཡོན་ཏན་རྒྱ་མཚོའི་ཁྱིམ་དུ་ཕ་བུ་གཉིས་ལས་མེད་ཅིང་།ལོ་ངོ་མང་པོའི་རིང་།མིག་མདུན་གྱི་ལམ་ཁ་ཇི་ཙམ་དཀའ་ཚེགས་དང་བར་ཆད་ཀྱིས་བཀང་རུང་།ཁོང་ཕ་བུ་གཉིས་པོས་གཅིག་སེམས་གཅིག་ལ་གཏད་ནས་དཀའ་སྡུག་གི་མི་ཚེའི་འཕྲང་ལམ་མང་པོ་སྙིང་རུས་ཀྱིས་ཕ་མཐར་བཤགས་ཏེ།ཡུལ་མི་གཞན་དང་འདྲ་བར་རང་གི་ལག་ཟུང་ལ་བརྟེན་ནས་མཛེས་སྡུག་ལྡན་པའི་འབྱུང་འགྱུར་གྱི་བདེ་སྐྱིད་ཀྱི་འཚོ་བར་བསུ་མ་བྱེད་རྒྱུའི་བློས་བསླངས་བྱས།